બ્લાઈન્ડ પિપલ્સ એસોસિએશન (બીપીએ) અને સંવેદનાની આગેવાની હેઠળ દ્રષ્ટિની ખામી ધરાવતી વ્યક્તિઓનું મેન્ટરીંગ કરીને એક વિશિષ્ટ રોડ મેપ તૈયાર કરવામાં આવ્યો હતો. મેન્ટર્સ દ્વારા પ્રોજેક્ટ હાથ ધરવા માટેનું માર્ગદર્શન આપવામાં આવ્યું હતું. આ વ્યક્તિઓને ટોચના કોર્પોરેટ હાઉસ અને શહેરની અગ્રણી વ્યક્તિઓ સમક્ષ પ્રેઝન્ટેશન આપવા માટે વ્યવસ્થિત તાલીમ આપવામાં આવી હતી, જેના પરિણામે તેમની પાસેથી 25 સ્ટેશનરી કીટસ, કપડાં, રમકડાં, દવાઓ, ખોરાક અને વ્હિલ ચેર્સ એકત્ર કરવામાં આવ્યા હતા.